

PROJEKTS

LĒMUMS

Cēsīs, Cēsu novadā

24.07.2025. Nr.\_\_\_

**Par zemes vienību maiņu**

Cēsu novada pašvaldība ir saņēmusi L.Š. (turpmāk tekstā – Iesniedzēja) 2023.gada 27.jūlija (reģ.Nr.1.2-1.1/2023/978) un 14.septembra (reģ.Nr.1.2-1.1/2023/1170) iesniegumus, par Iesniedzējai piederošās zemes vienības ar kadastra apzīmējumu 4260 004 0002 sadalīšanu, atdalot zemes vienību pašvaldības ceļa uzturēšanai, un atdalīto ceļa nodalījuma joslu mainīt pret pašvaldībai piederošās zemes vienības ar kadastra apzīmējumu 4260 004 0029 daļu.

Cēsu novada pašvaldības Uzņēmējdarbības un attīstības komiteja konstatē sekojošo:

1. Nekustamā īpašuma “Vidus Penderi”, Liepas pagasts, Cēsu novads, ar kadastra Nr. 4260 004 0002, kas sastāv no vienas zemes vienības ar kadastra apzīmējumu 4260 004 0002, ar kopējo platību 26.6ha, un piecām ēkām, īpašuma tiesības nostiprinātas uz Iesniedzējas vārda Liepas pagasta zemesgrāmatas nodalījumā Nr.31;
2. Pēc zemes ierīcības projekta realizācijas un zemes robežu kadastrālās uzmērīšanas dabā, Nekustamā īpašuma valsts kadastra informācija sistēmā nekustamais īpašums “Vidus Penderi”, Liepas pagasts, Cēsu novads, ar kadastra Nr. 4260 004 0002, sastāv no četrām zemes vienībām ar kadastra apzīmējumu 4260 004 0086; 4260 004 0087; 4260 004 0088 un 4260 004 0089 ar kopējo zemes vienību platību 27.2986 ha un piecām būvēm;
3. Nekustamā īpašuma “Zvārģi”, Liepas pagasts, Cēsu novads, ar kadastra Nr.4260 004 0004, kas sastāv no zemes vienības ar kadastra apzīmējumu 4260 004 0029, ar kopējo platību 3,62 ha, un trīs būvēm, īpašuma tiesības nostiprinātas uz Cēsu novada pašvaldības vārda Liepas pagasta zemesgrāmatas nodalījumā Nr.1000 0057 7101, pamatojoties uz Administratīvo teritoriju un apdzīvoto vietu likuma 6. pantu, 1. pielikuma 14. punktu, kā Priekuļu novada pašvaldības tiesību, saistību un mantas pārņēmējai;
4. Pēc zemes ierīcības projekta realizācijas un zemes robežu kadastrālās uzmērīšanas dabā, Nekustamā īpašuma valsts kadastra informācija sistēmā nekustamais īpašums “Zvārģi”, Liepas pagasts, Cēsu novads, ar kadastra Nr. 4260 004 0004, sastāv no vienas zemes vienības ar kadastra apzīmējumu 4260 004 0090, kopējo platību 3,1 ha un trīs būvēm;
5. Iesniedzējai piederošo zemes vienību ar kadastra apzīmējumu 4260 004 0002 ziemeļu – dienvidu virzienā šķērso pašvaldības autoceļš Penderu ceļš, ceļa posms pēc zemes kadastrālās uzmērīšanas ar kadastra apzīmējumu 4260 004 0088 kopplatībā 0,2086 ha;
6. Ņemot vērā Iesniedzējas lūgumu un faktisko situāciju, par to, ka pašvaldības autoceļš atrodas uz Iesniedzējai piederošas zemes, mainīt šo daļu, pret līdzvērtīgu zemi Iesniedzējai piederošās zemes ziemeļu robežas pusē, kur atrodas Pašvaldībai piederošā zeme. Līdz ar to, bija nepieciešams veikt robežu pārkārtošanu kā rezultātā, Pašvaldībai piederošās zemes daļa ar platību 0,52 ha tiktu pievienota Iesniedzējai piederošajai zemei, kuras kadastra apzīmējums pēc robežu uzmērīšanas ir 4260 004 0086, savukārt, Iesniedzējai piederošā zemes daļa ar platību 0,2086 ha tiktu nodalīta un piekristu Pašvaldībai;
7. Ar Cēsu novada pašvaldības Attīstības un teritorijas plānošanas komisijas 2023.gada 3.oktobra lēmumu Nr.527 (protokols Nr.38), un Cēsu novada pašvaldības Uzņēmējdarbības un attīstības komitejas 14.12.2023. atzinumu (protokols Nr.15), tika uzsākta zemes ierīcības projekta izstrāde un atsavināšanas procedūra;
8. Pašvaldību likuma 4. panta pirmās daļas 3. un 15. punkts nosaka - pašvaldībai ir autonomās funkcijas gādāt par pašvaldības īpašumā esošo ceļu būvniecību, uzturēšanu un pārvaldību un saskaņā ar pašvaldības teritorijas plānojumu noteikt zemes izmantošanu un apbūvi, savukārt 10. panta pirmās daļas 16. un 19. punkts nosaka - dome ir tiesīga izlemt ikvienu pašvaldības kompetences jautājumu. Tikai domes kompetencē ir lemt par pašvaldības nekustamā īpašuma atsavināšanu, kā arī par nekustamā īpašuma iegūšanu, un lemt par kārtību, kādā izpildāmas pašvaldības autonomās funkcijas un nosakāmas par to izpildi atbildīgās amatpersonas;
9. Publiskas personas mantas atsavināšanas likuma 1. panta 1. punkts nosaka - publiskas personas mantas mainīšana ir atsavināšana, 3. panta pirmās daļas 3. punkts - publiskas personas nekustamo mantu var atsavināt, apmainot pret citu mantu, savukārt 38. panta pirmā daļa nosaka - publiskas personas nekustamo īpašumu var apmainīt pret līdzvērtīgu nekustamo īpašumu, kas nepieciešams publiskas personas funkciju izpildes nodrošināšanai; 38. panta otrā daļa - publiskas personas maināmo nekustamo īpašumu un līdzvērtīgu citas personas nekustamo īpašumu novērtē šajā likumā noteiktajā kārtībā un nosaka tā nosacīto cenu (8. pants); 38. panta trešā daļa - maināmo nekustamo īpašumu nosacīto cenu starpība nedrīkst pārsniegt 20 procentus, un šo starpību sedz naudā;
10. Cēsu novada pašvaldība, turpmāk – Pašvaldība, saņēmusi 2025.gada 30.aprīļa SIA „Invest-Cēsis”, Reģ. Nr. LV 44103018948, nekustamā īpašuma “Zvārģi”, Liepas pagastā, Cēsu novadā, 0,52 ha novērtējumu, kas ir noteikts 2 000,00 EUR (divi tūkstoši euro un 00 centi) un SIA “LVKV” 2025.gada 29.maija ceļa posma 0,2086 ha vērtējumu, kas ir noteikts 1 800,00 EUR ( viens tūkstotis astoņi simti euro un 00 centi).

Ņemot vērā iepriekš minēto, pamatojoties uz Pašvaldību likuma 4.panta pirmās daļas 3.punktu un 15.punktu, 10. panta pirmās daļas 16.punktu un 19.punktu, 73. panta ceturto daļu, Publiskas personas finanšu līdzekļu un mantas izšķērdēšanas novēršanas likuma 3.panta 3.punktu, Publiskas personas mantas atsavināšanas likuma 1.panta 1.punktu, 3.panta pirmās daļas 3.punktu, 4.panta otro daļu, 5.panta pirmo un piekto daļu, 8.panta otro, trešo, sesto un septīto daļu, 38.pantu, Zemes pārvaldības likuma 8.panta trešo daļu un 12.pantu, Cēsu novada pašvaldības Attīstības un teritorijas plānošanas komisijas 20.06.2025. atzinumu (prot. Nr. 23) un Cēsu novada domes Uzņēmējdarbības un attīstības komitejas 10.07.2025. atzinumu (protokols Nr.7),Finanšu komitejas 17.07.2025.atzinumu (protokols Nr.7) Cēsu novada dome nolemj:

1. Apstiprināt nekustamā īpašuma “Zvārģi” zemes daļas 0,52 ha platībā nosacīto cenu 2 000,00 EUR (divi tūkstoši eiro, 00 centi) un zemes zem autoceļa Penderu ceļš 0,2086 ha platībā nosacīto cenu 1800,00 EUR ( viens tūkstotis astoņi simti eiro, 00 centi).
2. Piekrist nekustamo īpašumu maiņas līguma noslēgšanai, starp nekustamā īpašuma “Vidus Penderi”, Liepas pagasta, Cēsu novads, īpašnieku un Cēsu novada pašvaldību, par zemes vienības ar kadastra apzīmējumu 4260 004 0088 - 0,2086 ha platībā maiņu pret zemes vienības ar kadastra apzīmējumu daļu 4260 004 0086 - 0,52 ha platībā.
3. Noteikt Vidus Penderi Īpašniecei piemaksāt starpību zemes gabalu vērtībā 200,00 EUR (divi simti euro un 00 centi).
4. Noteikt Cēsu novada Juridiskajai pārvaldei sagatavot maiņas līgumu.
5. Kontroli par lēmuma izpildi veikt Cēsu novada pašvaldības izpilddirektoram.

Sagatavoja L.S.Berovska